Anexa 1
La H.C.L.M.T. nr. __________/____________

REGULAMENTUL PRIVIND UTILIZAREA SĂLII POLIVALENTE ,, OLIMPIA “ (CONSTANTIN JUDE) TIMIŞOARA
· Accesul în sală al sportivilor sau al altor persoane care utilizează terenul de joc şi anexele 
      ( bazin, saună, duşuri, cabinet medical etc. ), se face în baza unor contracte sau convenţii
      privind utilizarea sălii ;

· Accesul persoanelor menţionate se face pe la intrarea spre vestiare, în intervalul orar alocat, conform programului aprobat ;
· Personalul care asigură paza sălii va identifica, la intrarea în sală, persoanele care au acest drept. Identificarea se va face pe baza actului de identitate sau a legitimaţiei de sportiv, prin confruntarea cu cele înscrise în tabelul persoanelor cu drept de acces în sală, care este întocmit de către beneficiarii( utilizatorii ) din contract sau convenţie ;

· Aparatura şi dotările din sală se vor utiliza în strictă concordanţă cu destinaţia acestora 
      ( panouri de baschet, porţi de handbal, aparate pentru gimnastică etc. ) ;                          
· Este interzisă utilizarea altor spaţii ( holuri, tribune, vestiare etc. ), în afara terenului de joc  pentru pregătirea sportivilor ;

· La staţia de sonorizare şi tabela electronică, nu are acces decât personalul sălii şi delegaţii echipelor care au fost instruiţi să lucreze pe scorer ;

· La instalaţia electrică, punctul termic şi celelalte anexe ale sălii, nu are acces decât personalul angajat al sălii ;

· Este interzisă intrarea pe terenul de joc cu încălţăminte de stradă ;

· La toate manifestările organizate în sală, este interzisă traversarea terenului de joc de la vestiare spre tribună şi invers, de către persoanele oficiale sau străine ;

· Punerea la dispoziţie a vestiarelor către utilizatori se va face prin predarea cheilor persoanei delegate, din partea echipei sau grupului ( antrenor, instructor sau conducător ), iar la terminarea programului, după eliberarea completă a vestiarelor, aceasta predă cheile vestiarelor persoanei de la care a primit-o ;

· Programul de utilizare a sălii se va întocmi de către Serviciul de Administrare Baze Sportive al Primăriei Municipiului Timişoara, în baza solicitărilor primite din partea echipelor sau grupurilor organizate cu care sunt încheiate contracte sau convenţii de utilizare a sălii. Pentru actualizarea şi confirmarea programului, săptămânal se vor depune cereri scrise la Serviciul de Administrare Baze Sportive al Primăriei Municipiului Timişoara, în fiecare zi de joi a săptămânii, până la orele 9.30 ; 

· Intrarea cu animale în incinta sălii este strict interzisă ;

· Intrarea pentru antrenamente a sportivilor în sală, se va face numai în prezenţa cadrului tehnic 
      ( antrenor sau instructor ), conform programului ;
· Intrarea în sală pentru competiţii sau spectacole, se face cu respectarea prevederilor legii 

      Nr. 4/2008, prin grija organizatorului de competiţii sau spectacole, sala fiind predată acestora
      cu proces verbal ;

· Dezechiparea si echiparea sportivilor sau cursanţilor se efectuează numai în spaţiile special amenajate şi repartizate ( vestiare ) ;
· La utilizarea saunei şi a bazinului de refacere se vor respecta instrucţiunile de folosire afişate ;
· Nu este permisă intrarea cu biciclete in incinta sălii, precum si depozitarea de materiale, fără 
      acordul conducerii ; 

· Pentru buna desfăsurare a activităţilor se va respecta programul orar aprobat şi afişat în 
      interiorul sălii ;
-    Programul de utilizare a sălii se va stabili pentru intervalul orar 07 - 24 ;
-    Utilizarea sălii, se va face cu respectarea de către beneficiari a normelor stabilite prin Ordinul
      Ministerului Sănătăţii Nr. 536 din 23.06.1997 ; 

· În conformitate cu legea 349/2002, completată şi modificată prin OG 5/2008, în interiorul sălii fumatul este interzis ;

· Introducerea în sală a băuturilor alcoolice şi accesul persoanelor în stare de ebrietate sunt interzise ;
· Introducerea de arme şi explozibili în interiorul sălii este strict interzisă şi se va sancţiona 
      conform legilor în vigoare ;

· Nerespectarea acestor reguli de utilizare a sălii se sancţionează cu mustrare, avertisment, 
      pierderea dreptului de folosinţă gratuită şi chiar pierderea dreptului de acces în interiorul sălii, 
      în caz de recidivă ;  

